Fjölbreytni á sýningarsvæði Íslands í Berlín 27. ágúst 2013 Lopapeysur og listaverk , Íslandsferðir og útflutningur á íslenska hestinum voru meðal þess sem íslensk fyrirtæki kynntu á Heimsmeistaramóti íslenska hestsins sem fram fór í Berlín dagana 4. - 11. ágúst . Lopapeysur og listaverk , Íslandsferðir og útflutningur á íslenska hestinum voru meðal þess sem íslensk fyrirtæki kynntu á Heimsmeistaramóti íslenska hestsins sem fram fór í Berlín dagana 4. - 11. ágúst . Íslandsstofa hélt utan um þátttöku íslensku fyrirtækjanna á sölu - og kynningarsvæði mótsins . Átján fyrirtæki tóku þátt og lagði fjöldi gesta leið sína í íslenska sýningartjaldið sem bar heitið „ Eyjafjallajökull " . Hestatorgið stóð einnig fyrir glæsilegri kynningu en þar tóku þátt Félag hrossabænda , Landsmót hestamanna , Landssamband hestamannafélaga og WorldFengur-upprunaættbók íslenska hestsins . Hestatorgið er sameiginlegur kynningarvettvangur stofnana , félagasamtaka og skóla í hestamennsku og hrossarækt . Um 13.000 manns sóttu mótið í ár sem er nokkuð meiri fjöldi en á fyrri mótum og má líklega rekja til þess að þetta er í fyrsta sinn sem mótið fer fram í stórborg . Hér að neðan má sjá myndir frá sýningarsvæðinu